Uņeča

Uņeča (krievu: Уне́ча) ir pilsēta Krievijā, Brjanskas apgabala centrālajā daļā, Uņečas rajona administratīvais centrs. Tajā dzīvo 26,5 tūkstoši iedzīvotāju (piektā lielākā apgabala pilsēta). Pilsēta atrodas Uņečas upes kreisajā krastā, 130 km uz dienvidrietumiem no Brjanskas. Vēsture Apdzīvotā vieta dibināta 1887. gadā kā stacija Brjanskas-Gomeļas dzelzceļā; tās nosaukums ir pēc upes. 1920. gados cauri Uņeču bija uzcelts dzelzceļš Harkiva—Orša; tāpēc Uņeča kļuva svarīgs dzelzceļa mezgls. Šodien pilsētas uzņēmumu vairākums ir saistīts ar dzelzceļu. No 1929. gada tā ir rajona centrs. 1940. gadā Uņeča tika par pilsētu. No 1960. līdz 1962. gadam gar Uņeču uzbūvēja naftas vadu "Družba". 2012. gadā atklāja naftas cauruļvada atzaru jeb Baltijas cauruļvadu sistēmu-2 (Балтийская трубопроводная система — 2) uz Somijas jūras līča piekrasti līdz Ustjlugai. Krievijas iebrukuma Ukrainā laikā 2025. gada 13. un 22. augustā Ukrainas bezpilota lidaparāti atkārtoti uzbruka cauruļvada "Družba" naftas pārsūknēšanas stacijai "Uņeča". Iedzīvotāju skaits Atsauces Ārējās saites Vikikrātuvē par šo tēmu ir pieejami multivides faili. Skatīt: Uņeča. Krievijas Lielās enciklopēdijas raksts (2004-2017) (krieviski)